Selasa, 06 September 2011
Meu-uroe raya
Saleum lon peutroh keu bandum rakan
Tamumat jaroe tanda mulia
Singoh uroe raya neubri le tuhan
Ubena bandum asoe langet ngoen bumoe bahgia
Bacut lon peugah masa sitahoen
Lam masa nyan bak bandum syedara
Le that dosa tapubuet lam tiep-tiep thoen
Dosa ngoen tuhan lom deungon manusia
Takeubi tadingoe dum rata sagoe
Hate teuseunang bak uroe raya
Dari phon puasa doa uroe raya beusampoe
Beupanyang umu tamelake betrok lom teuma
Silaturahmi beugoet tajaga
Bek putoh syedara nyan buet nyang geularang
Jame troh beuna tapeumulia
Bek tuwoe sit makanan meuhidang
Nyan keu geupeugah le ureung tuha
Mulia jame ranup lampuan
Mulia rakan mameh suara
Beureukat geubi ka le tuhan
Udep lam donya nyoe hana meutente
Buku amai geutop mate jiteuka
Kareuna nyan meu’ah siploh jaroe lon lake
Dosa nyang awai sampoe dosa teuma
Haba lon kirem kata lon susoen
Geulantoe tuboh ngoen gaki meulangkah
Meu’ah beuna tiep uroe dak jeut bektiep thoen
Bek putoh syedara subab tanoh sijeungkai leubeh sihah
Kadang na leubeh haba bak lon mariet
Kadang na meupeh ulelam kawan rame
Mungken lom itubiet geuntoet bee meuhiet-hiet
Taduek sapat rakan atawa syedara nyang male
Meu’ah beurayek nibak uroe nyang meutuah
Tameulake bak tuhan bandum beujroh asoe syiruga
Syedara han putoh akai brok teu beuglah
Meu’ah lahe ngoen baten dari lon nyang jioh dimata
seulamat uroe raya IDUL FITRI 1432H
meu’ah lahe ngoen baten
Rahmatsyah (abu)
Langganan: Poskan Komentar (Atom)
zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn zsm_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn